Čierny kašeľ s dávivým kašľom a hlienmi
Mám čierny kašel,týždeň som bola bez liečby a zhruba od 4 dňa mám dávivý kašel s vracaním hlienov,teraz beriem klaritromycin,7 a 8 deň choroby,tie záchvaty sú hrozné,končia vracaním.Mám astmu som alergik,môžem si dať popri liečbe antibiotikami flixotide?
Dobrý deň,
ďakujeme za Vašu otázku.
Pri súbežnom podávaní klaritromycínu s inhalačným liekom Flixotide sa vyžaduje opatrnosť z dôvodu potenciálneho zvýšenia systémovej expozície kortikosteroidom. V prípade súbežného používania je nutné dôkladne sledovať prípadné možné nežiadúce účinky kortikosteroidov. Ich užívanie nie je vylúčené, avšak pri výskyte akýchkoľvek ťažkostí sa obráťte na ošetrujúceho lekára.
Prajem skoré uzdravenie.
S pozdravom
PharmDr. Veronika Kiabová